વામપંથી દળોએ પણ ભારત બંધના સમર્થનનું એલાન કર્યું છે. પશ્ચિમ બંગાળમાં કોંગ્રેસે સવારે 9 વાગ્યાથી છ કલાકનું બંધ પાળ્યું છે તો લેફ્ટ ફ્રન્ટે સવારે 6 વાગ્યાથી જ 12 કલાકના બંદનું એલાન કર્યું છે. જણાવી દઈએ કે, કોંગ્રેસે તમામ વિપક્ષી દળોને બંધનું સમર્થન કરવા માટે અપીલ કરી હતી. બીજી તરફ મમતા બેનર્જીની TMCએ પોતાને બંધથી દૂર રાખી છે. ટીએમસી નેતા પાર્થ ચેટર્જીએ કહ્યું કે, જે મુદ્દે બંધનું એલાન છે તેને અમારું સમર્થન છે પણ પાર્ટી કોઈપણ પ્રકારના બંધ તથા હડતાળની વિરુદ્ધમાં છે.